b'\n_START_ARTICLE_\nLamborghini Murci\xc3\xa9lago\n_START_PARAGRAPH_\nMurci\xc3\xa9lago je model Lamborghinija. Je \xc5\xa1portni avtomobil, ki so ga izdelovali od leta 2001 do leta 2010. Izdelali so jih 4.099. Bil je prvi Lamborghinijev model, ki so ga izdelovali pod vodstvom Audija. Imel je \xc5\xa1tirikolesni pogon in motor na sredini. Imel je "\xc5\xa1karjasta vrata". Bil je naslednik Diabla, nasledil pa ga je Aventador.\n_START_SECTION_\nMurci\xc3\xa9lago\n_START_PARAGRAPH_\nPrvi model Murci\xc3\xa9laga so izdelovali od leta 2001 do leta 2006. Motor je imel V12 in je proizvajal 572 konjev.\n_START_SECTION_\nMurci\xc3\xa9lago Roadster\n_START_PARAGRAPH_\nObliko Roadster so uvedli leta 2004. Ta model ni imel trde strehe, imel pa je mehko streho. Z mehko streho so odsvetovali vo\xc5\xbenjo nad 160km/h.\n_START_SECTION_\nLP640\n_START_PARAGRAPH_\nMarca leta 2006 so uvedli nov model. Motor je imel 6.5 L, ki je proizvajal 640 konjev (in zaradi tega je bil poimenovan LP640). Poleg motorja so posodobili tudi zunanjost. Leta 2008 je bil imenovan avto z najve\xc4\x8djo porabo goriva na 100km. V mestu porablja pribli\xc5\xbeno 29L/100km, na avtocesti pa pribli\xc5\xbeno 18L/100km.\n_START_SECTION_\nLP640 Roadster\n_START_PARAGRAPH_\nLeta 2006 so roadsterju pobolj\xc5\xa1ali motor, ki je zdaj proizvajal 640 konjev, zato so ta roadster poimenovali LP640.\n_START_SECTION_\nLP670-4 SV (Superveloce)\n_START_PARAGRAPH_\nLeta 2009 so uvedli zadnji in najmo\xc4\x8dnej\xc5\xa1i model Murci\xc3\xa9laga. LP670 je bil poimenovan zato, ker je njegov motor proizvajal 670 konjev. Temu modelu so tudi zmanj\xc5\xa1ali te\xc5\xbeo za 100kg tako, da so za izdelavo porabili veliko ogljikovih vlaken in uporabili so la\xc5\xbeji izpu\xc5\xa1ni sistem. Ta model vsebuje tudi velik spojler, \xc4\x8de pa so kupci \xc5\xbeeleli, pa so si lahko izbrali tudi manj\xc5\xa1i spoiler. \xc4\x8ce je imel avtomobil velik spoiler, je dosegel najvi\xc5\xa1jo hitrost 336km/h, \xc4\x8de pa je imel manj\xc5\xa1i spojler, je dosegel najve\xc4\x8djo hitrost 341km/h. Proizvedli so jih samo 186.'